Mehmonxona xoʻjaligi faoliyatini davlat tomonidan qoʻllab-quvvatlash sohasidagi ayrim normativ-huquqiy hujjatlarni tasdiqlash toʻgʻrisida
(resolution, 2026-03-17)

Oʻzbekiston Respublikasi Prezidentining “Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida” 2023-yil 27-iyuldagi PQ-238-son qarori ijrosini taʼminlash, shuningdek, turizm sohasidagi tadbirkorlik subyektlarini davlat tomonidan moliyaviy qoʻllab-quvvatlash tizimini joriy etish maqsadida Vazirlar Mahkamasi qaror qiladi: 1. Quyidagilar: Investorlarga yangi mehmonxona qurish va uni jihozlash uchun subsidiya ajratish hamda tashkilotlarni franchayzing toʻgʻrisidagi shartnoma asosida qisman moliyalashtirish uchun Oʻzbekiston Respublikasi Davlat budjetidan mablagʻ ajratish tartibi toʻgʻrisidagi vaqtinchalik nizom 1-ilovaga muvofiq; Toifasi (yulduz) boʻlmagan joylashtirish vositalari uch va undan yuqori toifa (yulduz) olganda muvofiqlik sertifikatini rasmiylashtirish boʻyicha xarajatlarni Turizmni qoʻllab-quvvatlash jamgʻarmasi mablagʻlari hisobidan qoplab berish tartibi toʻgʻrisidagi vaqtinchalik nizom 2-ilovaga muvofiq; Qurilish va foydalanishga topshirilgan vaqtda xonalar soni ellik va undan yuqori boʻlgan mehmonxonalarni qurish va jihozlash xarajatlarining bir qismini qoplash uchun Oʻzbekiston Respublikasi Davlat budjetidan mablagʻ ajratish tartibi toʻgʻrisidagi vaqtinchalik nizom 3-ilovaga muvofiq tasdiqlansin. 2. Belgilansinki: Vazirlar Mahkamasining alohida qarorlarida aniq hududlarda toifasidan qatʼi nazar yangi mehmonxona qurish va uni jihozlash xarajatlarining bir qismini qoplash uchun Oʻzbekiston Respublikasi Davlat budjetidan subsidiya berish tartibi nazarda tutilgan boʻlsa, 3, 4 va 5 yulduzli yangi mehmonxonalarga subsidiya ajratish uchun ushbu qarorga 1-ilovada belgilangan tartib tatbiq etiladi; ushbu qarorga 1 — 3-ilovalarga muvofiq tegishli yulduzli toifaga ega boʻlgan mehmonxona uchun subsidiya (moliyalashtirish, xarajatlarni qoplash) ajratilgan davrdan boshlab 5 yildan kam boʻlmagan muddatda, investor mehmonxona ishonchli boshqaruvga berilganligidan qatʼi nazar, uning kamida ushbu toifaga egaligini taʼminlashi lozim, aks holda ajratilgan mablagʻlar tegishlicha Oʻzbekiston Respublikasi respublika budjetiga va Turizmni qoʻllab-quvvatlash jamgʻarmasiga qaytariladi; joylashtirish vositasiga bir turdagi subsidiya faqat bir marotaba beriladi. 3. Oʻzbekiston Respublikasi Turizm qoʻmitasi Raqamli texnologiyalar vazirligi bilan birgalikda oʻn kun muddatda mazkur qaror bilan tasdiqlangan nizomlarga muvofiq davlat xizmatlari Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali joriy etilishini taʼminlasin. 4. Oʻzbekiston Respublikasi Adliya vazirligi davlat organlari va boshqa tashkilotlar tomonidan davlat xizmatlarini koʻrsatishning belgilangan tartibiga rioya etilishi boʻyicha ularning faoliyati yuzasidan, shu jumladan, YIDXP orqali doimiy nazorat oʻrnatsin. 5. Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Oʻzbekiston Respublikasi Hukumatining ayrim qarorlariga 4-ilovaga muvofiq oʻzgartirishlar kiritilsin. 7. Mazkur qarorning bajarilishini nazorat qilish Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vaziri A.A. Abduxakimov zimmasiga yuklansin. 1. Ushbu Vaqtinchalik nizom (keyingi oʻrinlarda — Nizom) Oʻzbekiston Respublikasi Prezidentining “Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida” 2023-yil 27-iyuldagi PQ-238-son qarori 2-bandining “a” va “b” kichik bandlarida koʻrsatilgan muddatlarda: yangi mehmonxonani qurib foydalanishga topshirgan tadbirkorlik subyektiga (keyingi oʻrinlarda — investor) ushbu mehmonxonani qurish (rekonstruksiya qilish bundan mustasno) va jihozlash hamda mehmonxonani qoʻshimcha bino va inshootlar qurish orqali kengaytirish yoki mavjud bino va inshootlarning ixtisoslashishini mehmonxona faoliyatiga oʻzgartirish uchun sarflangan xarajatlarning bir qismini qoplash maqsadida Oʻzbekiston Respublikasi Davlat budjetidan (keyingi oʻrinlarda — Davlat budjeti) mablagʻ ajratish; dunyoning taniqli va nufuzli mehmonxona brendlaridan (mehmonxona brendlarining top-50 va mehmonxona tarmoqlarining top-5 reytingiga kirgan) foydalanuvchi Oʻzbekiston Respublikasi rezidentlari boʻlgan tashkilotlarning (keyingi oʻrinlarda — tashkilotlar) royalti xarajatlarini franchayzing toʻgʻrisidagi shartnoma kuchga kirgan vaqtdan boshlab uch yil mobaynida Davlat budjeti mablagʻlari hisobidan qisman moliyalashtirish (keyingi oʻrinlarda — moliyalashtirish) tartibini belgilaydi. Nizom 2028-yil 31-dekabrga qadar amal qiladi. 2. Vazirlar Mahkamasining alohida qarorlarida aniq hududlarda toifasidan qatʼiy nazar yangi mehmonxona qurish va uni jihozlash xarajatlarining bir qismini qoplash uchun Davlat budjetidan subsidiya berish tartibi nazarda tutilgan boʻlsa, 3, 4 va 5 yulduzli yangi mehmonxonalarga subsidiya ajratish uchun Nizomda belgilangan talablar qoʻllaniladi. 3. Nizomda quyidagi asosiy tushunchalar qoʻllaniladi: investor — mehmonxona qurish va uni jihozlash maqsadida investitsiya faoliyati obyektlariga oʻz mablagʻlari, qarz yoki jalb qilingan boshqa investitsiya resurslarini investitsiya qiluvchi investitsiya faoliyati subyekti; subsidiya — investorlarga mehmonxona qurish va uni jihozlash xarajatlarining bir qismini qoplash maqsadida Davlat budjetidan ajratiladigan mablagʻlar; tashkilot — dunyoning taniqli va nufuzli mehmonxona brendlaridan foydalanish boʻyicha franchayzing toʻgʻrisidagi shartnoma tuzgan tadbirkorlik subyekti; franchayzing toʻgʻrisidagi shartnoma — tashkilotlar uchun dunyoning taniqli va nufuzli top-50 mehmonxona brendlaridan yoki top-5 mehmonxona tarmoqlaridan foydalanish boʻyicha tuzilgan shartnoma; yangi qurilgan mehmonxona — tasdiqlangan loyiha asosida kapital bino va inshoot sifatida qurilgan yoki oxirgi oʻn yilda mehmonxona fondida mavjud boʻlmagan holda qayta qurilgan yoxud qurilish jarayonida oʻzgartirilgan loyiha boʻyicha (rekonstruksiya qilish bundan mustasno) joylashtirish vositasi sifatida qurilib, yangi ishga tushirilgan hamda mehmonxona qoʻshimcha bino va inshootlar qurish orqali kengaytirilgan yoki mavjud bino va inshootlarning ixtisoslashishi mehmonxona faoliyatiga oʻzgartirilgan obyekt; “yashil mehmonxona” — ekologik markirovkalash sertifikatini olgan mehmonxona. 4. Investorlar subsidiya olishi va tashkilotlar moliyalashtirilishi uchun hujjatlarni topshirish sanasiga quyidagi talablarga tegishlicha javob berishi zarur: Oʻzbekiston Respublikasining Soliq kodeksida nazarda tutilgan soliq va yigʻimlar hamda turistik (mehmonxona) yigʻim boʻyicha qarzdorligi boʻlmasligi; qayta tashkil etish yoki tugatish jarayonida boʻlmasligi; faoliyati qonunchilik hujjatlarida belgilangan tartibda vaqtincha toʻxtatilgan boʻlmasligi; sud qarori asosida toʻlovga qobiliyatsiz deb eʼlon qilingan boʻlmasligi; subsidiya olish uchun mehmonxona binosi besh qavatdan past boʻlmasligi (binoning yertoʻla qismi bundan mustasno). Bunda mazkur talab Madaniy meros agentligi, YUNESKO ishlari boʻyicha Milliy komissiya va YUNESKOning Umumjahon merosi markazi tomonidan YUNESKOning Umumjahon madaniy merosi roʻyxatiga kiritilgan hududlarda va (yoki) togʻli va togʻoldi hududlarda (kadastr hujjatlari asosida aniqlanadi) joylashgan mehmonxonalarga nisbatan tatbiq etilmaydi; subsidiya olish uchun mehmonxona yangi qurilgan hamda Oʻzbekiston Respublikasi Prezidentining “Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida” 2023-yil 27-iyuldagi PQ-238-son qarori 2-bandining “a” va “b” kichik bandlarida koʻrsatilgan muddatlarda foydalanishga topshirilgan boʻlishi; “yashil mehmonxona” boʻlishi. 5. Investorlarga subsidiya berish va tashkilotlarni moliyalashtirish Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda — YIDXP) Nizomga 1-ilovadagi sxemaga muvofiq amalga oshiriladi. 6. Investorlarga subsidiya 3 yulduzli toifaga va 60 ta xonadan kam boʻlmagan xonalar fondiga ega yoki 4 va 5 yulduzli toifaga va 120 ta xonadan kam boʻlmagan xonalar fondiga ega binosi besh qavatdan past boʻlmagan yangi qurilgan mehmonxona uchun ajratiladi. 7. Subsidiya bir marta ajratilib, uning miqdori kelgusi yil uchun Davlat budjeti parametrlarini tasdiqlash jarayonida ushbu miqdorni har yili indeksatsiya qilgan holda: 3 yulduzli toifaga ega mehmonxonalardagi har bir xona uchun 40 million soʻmni; 4 va 5 yulduzli toifaga ega mehmonxonalardagi har bir xona uchun 65 million soʻmni tashkil etadi. Bunda respublika boʻyicha toifali (yulduzli) mehmonxonalar mavjud boʻlmagan tuman (shahar)larda yangidan quriladigan mehmonxonalarga mazkur xarajatlar quyidagicha 50 foizga oshirilgan miqdorda belgilanadi: dastlabki 2 ta 4 yoki 5 yulduzli toifaga ega mehmonxonalarga; dastlabki 3 ta 3 yulduzli toifaga ega mehmonxonalarga. 8. Investorlar subsidiya olish uchun 2027-yil 1-martga qadar Oʻzbekiston Respublikasi Turizm qoʻmitasiga (keyingi oʻrinlarda — Qoʻmita) YIDXP orqali Nizomga 2-ilovaga muvofiq shakldagi ariza (keyingi oʻrinlarda — ariza) bilan murojaat qiladi. Bunda arizaga quyidagi hujjatlar ilova qilinadi: katta toʻrtlik (“big four”) auditorlik tashkilotlaridan birining (keyingi oʻrinlarda — xorijiy kompaniya) ijobiy xulosasi nusxasi; Oʻzbekiston Respublikasi Qurilish va uy-joy kommunal xoʻjaligi vazirligining hududiy boshqarmalaridan mehmonxona binosi yangi qurilganligi (mehmonxona rekonstruksiya qilinmaganligi) va besh qavatdan past emasligi toʻgʻrisida maʼlumotnoma. 9. 3, 4 yoki 5 yulduzli mehmonxona uchun muvofiqlik sertifikati investor yoki ishonchli boshqaruvchi tomonidan olinadi, shuningdek, mehmonxonaning sertifikatga muvofiqligini oʻrganish jarayoniga xizmatlar sohasidagi xorijiy kompaniyalarni jalb etish majburiy hisoblanadi. Xorijiy kompaniya yoki uning Oʻzbekiston Respublikasidagi vakolatxonasini jalb etish boʻyicha qoʻshimcha xarajatlar sertifikatlashtirish shartnomasiga kiritiladi. Xorijiy kompaniya yoki uning Oʻzbekiston Respublikasidagi vakolatxonasi investorning tanloviga asosan Qoʻmita tomonidan jalb etiladi. 10. Qoʻmita ariza kelib tushgan kundan boshlab oʻn ish kunida uning Nizomda belgilangan talablarga mosligini oʻrganib chiqadi. 11. Arizani oʻrganib chiqishda qoʻshimcha oʻrganishlar oʻtkazish talab etilsa, Qoʻmita ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha oʻn ish kuniga uzaytirishi mumkin. 12. Qoʻmita arizani oʻrganib chiqib, bir ish kunida subsidiya berish yoki subsidiya berishni rad etish toʻgʻrisida qaror qabul qiladi va uning nusxasini qaror qabul qilingan kunning oʻzida ariza beruvchining YIDXPdagi shaxsiy kabinetiga yuboradi. Subsidiya berish toʻgʻrisidagi qarorda subsidiya miqdori, davri, mehmonxona nomi, yulduz toifasi va xonalar fondi, joylashgan joyi (pochta manzili) va uning kadastr raqami, subsidiya olayotgan investor — yuridik shaxs nomi va STIR, tijorat bankidagi hisobvaragʻi koʻrsatiladi. Subsidiya berish toʻgʻrisidagi qaror nusxasi qaror qabul qilingan kunning oʻzida Qoʻmita tomonidan Oʻzbekiston Respublikasi Iqtisodiyot va moliya vazirligiga (keyingi oʻrinlarda — Iqtisodiyot va moliya vazirligi) yuboriladi. 13. Ariza beruvchiga subsidiya berish rad etilgan taqdirda, qarorda subsidiya berishni rad etish uchun asos boʻlgan sabablar aniq koʻrsatilishi lozim. Ariza beruvchi qarorni olgan kundan boshlab, bir oy ichida koʻrsatilgan kamchiliklarni bartaraf etib, ularning bartaraf etilganligini tasdiqlovchi tegishli hujjatlarni ilova qilgan holda, Qoʻmitaga takroran ariza bilan murojaat qilishi mumkin. 14. Subsidiya berish quyidagi asoslardan biriga koʻra rad etiladi: subsidiya olish uchun hujjatlar va maʼlumotlar toʻliq taqdim etilmaganda yoki notoʻgʻri maʼlumotlar taqdim etilganda; ariza beruvchi Nizomning 4-bandida koʻrsatilgan talablarga javob bermaganda. subsidiya berilganligi aniqlanganda. Subsidiya berishni ushbu bandda koʻrsatib oʻtilmagan asoslar boʻyicha rad etishga yoʻl qoʻyilmaydi. 15. Subsidiya berish rad etilgan ariza takroran taqdim etilgan kundan boshlab besh ish kuni mobaynida Qoʻmita tomonidan qayta koʻrib chiqiladi. Bunda yangi asoslar boʻyicha subsidiya berishni rad etishga yoʻl qoʻyilmaydi. 16. Subsidiya berishni rad etish toʻgʻrisidagi qarorda koʻrsatib oʻtilgan muddat tugagandan keyin taqdim etilgan ariza yangidan berilgan deb hisoblanadi. 17. Tashkilotlar dunyoning taniqli va nufuzli mehmonxona brendlaridan foydalanish boʻyicha franchayzing toʻgʻrisidagi shartnoma kuchga kirgan vaqtdan boshlab, uch yil mobaynida har yili bir marta Davlat budjeti mablagʻlari hisobidan moliyalashtiriladi. Bunda franchayzing toʻgʻrisidagi shartnomalar 2019-yil 5-yanvardan soʻng kuchga kirgan boʻlishi lozim. Tashkilotlarni moliyalashtirishning umumiy hajmi koʻpi bilan 10 million AQSH dollari ekvivalentiga teng boʻladi. 18. Tashkilotlarni moliyalashtirish quyidagi hajmda amalga oshiriladi: 3 yulduzli toifaga ega mehmonxona uchun — mehmonxonaning har bir xonasi uchun yillik 200 AQSH dollari ekvivalentida; 4 yulduzli toifaga ega mehmonxona uchun — mehmonxonaning har bir xonasi uchun yillik 400 AQSH dollari ekvivalentida; 5 yulduzli toifaga ega mehmonxona uchun — mehmonxonaning har bir xonasi uchun yillik 600 AQSH dollari ekvivalentida. 19. Tashkilotlarni moliyalashtirish uchun franchayzing toʻgʻrisidagi shartnoma “Brand Finance” kompaniyasining top-50 reytingiga yoki top-5 mehmonxona tarmoqlariga kirgan (ariza berilishidan avval uch yil davomida kamida bir marta kirgan boʻlishi lozim) hamda Turizmni rivojlantirish boʻyicha muvofiqlashtiruvchi kengash (keyingi oʻrinlarda — Kengash) tomonidan shakllantiriladigan roʻyxatda koʻrsatilgan mehmonxonalar bilan tuzilgan boʻlishi lozim. Bunda ushbu kompaniya oʻz faoliyatini yakunlagan taqdirda, Kengash tomonidan boshqa reyting agentligi tanlanadi. Franchayzing toʻgʻrisida shartnoma tuzilgandan soʻng ushbu mehmonxona top-50 reyting yoki top-5 mehmonxona tarmoqlari roʻyxatidan chiqarilgan taqdirda, franchayzing shartnoma oʻz kuchini yoʻqotmagan boʻlsa ham, top-50 reyting yoki top-5 mehmonxona tarmoqlari roʻyxatidan chiqarilganligi eʼlon qilingan yildan keyingi yil uchun moliyalashtirish toʻxtatiladi. 20. Tashkilotlar moliyalashtirilishi uchun Qoʻmitaga Nizomga 3-ilovaga muvofiq shakldagi ariza bilan murojaat qiladi. Bunda arizaga davlat xizmatlari markazlari orqali roʻyxatdan oʻtkazilgan franchayzing toʻgʻrisida tuzilgan shartnoma nusxasi ilova qilinadi. 21. Qoʻmita ariza kelib tushgan kundan boshlab, oʻn ish kuni ichida uning Nizomda belgilangan talablarga mosligini oʻrganib chiqadi. 22. Arizani oʻrganib chiqishda qoʻshimcha oʻrganishlar oʻtkazish talab etilsa, Qoʻmita ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha oʻn ish kuniga uzaytirishi mumkin. 23. Qoʻmita arizani oʻrganib chiqib, bir ish kunida moliyalashtirish yoki moliyalashtirishni rad etish toʻgʻrisida qaror qabul qiladi va uning nusxasini qaror qabul qilingan kundan boshlab bir ish kunida ariza beruvchining YIDXPdagi shaxsiy kabinetiga yuboradi. Moliyalashtirish toʻgʻrisidagi qarorda moliyalashtirish miqdori, davri, mehmonxona nomi, franchayzing toʻgʻrisidagi shartnomaga muvofiq xorijiy mehmonxona brendi nomi, yulduz toifasi va xonalar fondi, joylashgan joyi (pochta manzili) va moliyalashtirilayotgan tashkilot — yuridik shaxs nomi va STIR, tijorat bankdagi hisobvaragʻi koʻrsatiladi. Moliyalashtirish toʻgʻrisidagi qaror nusxasi qaror qabul qilingan kundan boshlab, bir ish kunida Iqtisodiyot va moliya vazirligiga yuboriladi. 24. Moliyalashtirish rad etilgan taqdirda, qarorda rad etish uchun asos boʻlgan sabablar aniq koʻrsatilishi lozim. Ariza beruvchi qarorni olgan kundan boshlab, koʻpi bilan bir oy ichida koʻrsatilgan kamchiliklarni bartaraf etib, ularning bartaraf etilganligini tasdiqlovchi hujjatlarni ilova qilgan holda, Qoʻmitaga takroran ariza bilan murojaat qilishi mumkin. 25. Moliyalashtirish quyidagi asoslardan biriga koʻra rad etiladi: moliyalashtirish uchun hujjatlar va maʼlumotlar toʻliq taqdim etilmaganda yoki notoʻgʻri maʼlumotlar taqdim etilganda; ariza beruvchi Nizomning 4-bandida koʻrsatilgan talablarga javob bermaganda. Moliyalashtirish ushbu bandda koʻrsatib oʻtilmagan asoslar boʻyicha rad etishga yoʻl qoʻyilmaydi. 26. Ariza takroran taqdim etilgan kundan boshlab, besh ish kuni mobaynida Qoʻmita tomonidan qayta koʻrib chiqiladi. Bunda yangi asoslar boʻyicha moliyalashtirishni rad etishga yoʻl qoʻyilmaydi. 27. Moliyalashtirishni rad etish toʻgʻrisidagi qarorda koʻrsatilgan muddat tugagandan keyin taqdim etilgan ariza yangidan berilgan deb hisoblanadi. 28. Investorlarga subsidiya ajratish va tashkilotlarni moliyalashtirish 2024 — 2027-yillarda Davlat budjeti parametrlarida nazarda tutiladigan mablagʻlar hisobidan amalga oshiriladi. 29. Investorlarga subsidiya ajratish yoki tashkilotlarni moliyalashtirish uchun Qoʻmita Oʻzbekiston Respublikasi Iqtisodiyot va moliya vazirligiga investorlar va tashkilotlar toʻgʻrisidagi maʼlumotlar va ajratilayotgan mablagʻlar hisob-kitobi aks ettirilgan buyurtmanomani har yili 1-mayga qadar taqdim etadi. Bunda 2025-yil uchun buyurtmanomalarni 2024-yil 15-noyabrga qadar taqdim etishga ruxsat etiladi. 30. Oʻzbekiston Respublikasi Iqtisodiyot va moliya vazirligi Qoʻmita tomonidan taqdim etilgan buyurtmanomani uch ish kunida koʻrib chiqadi va tegishli mablagʻlarni Qoʻmitaning shaxsiy gʻazna hisobvaraqlariga oʻtkazadi. Bunda investorlarga subsidiya ajratish yoki tashkilotlarni moliyalashtirish uchun Iqtisodiyot va moliya vazirligi tomonidan Qoʻmitaga belgilangan tartibda shaxsiy gʻazna hisobvaraqlari ochiladi. 31. Mablagʻlar kelib tushganidan soʻng Qoʻmita besh ish kunida investorlar va tashkilotlarning ularga xizmat koʻrsatuvchi tijorat banklardagi hisobvaraqlariga mablagʻlarni oʻtkazib beradi. 32. Moliyaviy yil yakuni bilan mazkur shaxsiy gʻazna hisobvaraqlarida foydalanilmay qolgan budjet mablagʻlari Oʻzbekiston Respublikasi respublika budjetiga qaytariladi. 33. Investorlarga subsidiya berish yoki tashkilotlarni moliyalashtirish uchun Davlat budjetidan mablagʻ ajratilgan tashkilotlar roʻyxati (reyestri) Qoʻmitaning rasmiy veb-saytiga joylashtiriladi. Davlat budjetidan ajratilgan mablagʻlar va qoʻshimcha ravishda tashkil etilayotgan xonalar soni toʻgʻrisidagi maʼlumot har oy yakuni boʻyicha yangilab boriladi hamda yillar va tashkilotlar kesimida aks ettiriladi. 34. Subsidiya olish yoki moliyalashtirish uchun taqdim etilgan maʼlumotlar va hujjatlarning toʻgʻriligiga tegishli investorlar va tashkilotlar javobgar hisoblanadi. 35. Qoʻmita subsidiya berish hamda moliyalashtirish ishlarini tashkil etish, muvofiqlashtirish va monitoring qilish, Davlat budjetidan ajratilgan mablagʻlarning investorlar va tashkilotlarga yetkazilishi uchun javobgar hisoblanadi. 36. Davlat budjetidan mablagʻlarning ajratilishi va investorlarga yetkazilishi Davlat moliyaviy nazorati inspeksiyasi tomonidan nazorat qilinadi. 37. 3, 4 yoki 5 yulduzli toifaga ega boʻlgan mehmonxona uchun subsidiya ajratilgan davrdan boshlab 5 yildan kam boʻlmagan muddatda mehmonxonaning kamida ushbu toifaga egaligi, mehmonxona ishonchli boshqaruvga berilganligidan qatʼi nazar, investor tomonidan taʼminlanishi lozim, aks holda ajratilgan subsidiya Davlat budjetiga qaytariladi. 38. Franchayzing toʻgʻrisidagi shartnomalarning amal qilishi Qoʻmita tomonidan monitoring qilinadi. Franchayzing toʻgʻrisidagi shartnoma bekor qilingan vaqtdan boshlab Davlat budjetidan moliyalashtirish toʻxtatiladi. 39. Investorlar va tashkilotlar Qoʻmitaning subsidiya berishni yoki moliyalashtirishni rad etish toʻgʻrisidagi qaroridan norozi boʻlgan taqdirda, qonunchilikda belgilangan tartibda sudga shikoyat qilishi mumkin. 40. Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. Oʻzbekiston Respublikasi Turizm qoʻmitasigaSubsidiya olish toʻgʻrisidaARIZA_________________________________________________________________________________________(yuridik shaxsni roʻyxatdan oʻtkazish toʻgʻrisidagi guvohnomaga muvofiq ariza beruvchining toʻliq nomi) _________________________________________________________________________________________(joylashgan yeri)_____________________________________________________________ manzil boʻyicha roʻyxatdan oʻtgan,_________________________________________________________________________________________(roʻyxatdan oʻtish raqami, sanasi, guvohnoma bergan organ nomi)______________________________________________________________________ manzilda joylashgan (viloyat, tuman, shahar, koʻcha, bino raqami)mehmonxona qurish va jihozlash uchun Oʻzbekiston Respublikasi Davlat budjetidan subsidiya ajratishingizni soʻrayman.Mehmonxona nomi: ________________________________________________________________________Mehmonxona xonalarining soni: ____________________________________________________________Muvofiqlik sertifikati olingan sana va raqami: _____________________________________________Yuridik shaxsning joylashgan joyi (pochta manzili): __________________________________________STIR: ___________________________________________________________________________________Elektron pochta manzili (mavjud boʻlsa): _____________________________________________________Telefon raqami: __________________________________________________________________________Bank hisobvaragʻi: _________________________________________________________________________Koʻchmas mulkning kadastr raqami: ___________________________________________________________Ilova: ______ varaqda________________________________________________(ariza beruvchining lavozimi, F.I.O.)(imzo)20___ yil _____________ Oʻzbekiston Respublikasi Turizm qoʻmitasigaFranchayzing toʻgʻrisidagi shartnoma boʻyicha qisman moliyalashtirish uchunARIZA_________________________________________________________________________________________,(yuridik shaxsni roʻyxatdan oʻtkazish toʻgʻrisidagi guvohnomaga muvofiq ariza beruvchining toʻliq nomi)_________________________________________________________________________________________(joylashgan yeri)_____________________________________________________________ manzil boʻyicha roʻyxatdan oʻtgan,_________________________________________________________________________________________(roʻyxatdan oʻtish raqami, sanasi, guvohnoma bergan organ nomi)_______________________________________________________________________ manzilda joylashgan (viloyat, tuman, shahar, koʻcha, bino raqami)mehmonxona franchayzingi toʻgʻrisidagi shartnoma boʻyicha Oʻzbekiston Respublikasi Davlat budjetidan qisman moliyalashtirilishini soʻrayman.Franchayzing toʻgʻrisidagi shartnoma boʻyicha jalb etilgan mehmonxona brendi nomi, shartnoma raqami va sanasi:_________________________________________________________________________________________Mehmonxona xonalarining soni: ____________________________________________________________Muvofiqlik sertifikati olingan sana va raqami: _____________________________________________Yuridik shaxsning joylashgan joyi (pochta manzili) ___________________________________________STIR: ___________________________________________________________________________________Elektron pochta manzili (mavjud boʻlsa): _____________________________________________________Telefon raqami: __________________________________________________________________________Bank hisobvaragʻi: ________________________________________________________________________Ilova: ______ varaqda___________________________________________________(ariza beruvchining lavozimi, F.I.O.)(imzo)20___ yil _____________ 1. Ushbu Vaqtinchalik nizom (keyingi oʻrinlarda — Nizom) Oʻzbekiston Respublikasi Prezidentining “Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida” 2023-yil 27-iyuldagi PQ-238-son qarori 2-bandining “v” kichik bandida koʻrsatilgan muddatda toifasi (yulduz) boʻlmagan joylashtirish vositalari uch va undan yuqori toifa (yulduz) olganda, ularning muvofiqlik sertifikatini (keyingi oʻrinlarda — sertifikat) rasmiylashtirish boʻyicha xarajatlari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan qoplab berish tartibini belgilaydi. Nizom 2025-yil 1-yanvarga qadar amal qiladi. 2. Nizomda quyidagi asosiy tushunchalar qoʻllaniladi: sertifikat — “Turizm xizmatlarini sertifikatlash markazi” DUK (keyingi oʻrinlarda — Markaz) tomonidan joylashtirish vositalariga taqdim etilgan hujjat; xarajatlarni qoplash — joylashtirish vositalari uch va undan yuqori toifa (yulduz) olganda, ularning sertifikatini rasmiylashtirish boʻyicha xarajatlarni amalga oshirish uchun Jamgʻarma hisobidan mablagʻ ajratish. 3. Toifasi (yulduz) boʻlmagan joylashtirish vositalari uch va undan yuqori toifa (yulduz) olganda, ularning sertifikati xarajatlari 2025-yil 1-yanvarga qadar Jamgʻarma mablagʻlari hisobidan qoplab beriladi. Bunda xarajatlarni qoplashda sertifikatlashtirish obyektining inspeksiya nazorati xarajatlari inobatga olinmaydi. 4. Tadbirkorlik subyektlari xarajatlarni qoplash uchun hujjatlarni topshirish sanasiga quyidagi talablarga javob berishi zarur: Oʻzbekiston Respublikasining Soliq kodeksida nazarda tutilgan soliq va yigʻimlar boʻyicha qarzdorligi boʻlmasligi; qayta tashkil etish yoki tugatish jarayonida boʻlmasligi; faoliyati qonunchilik hujjatlarida belgilangan tartibda vaqtincha toʻxtatilgan boʻlmasligi; sud qarori asosida toʻlovga qobiliyatsiz deb eʼlon qilingan boʻlmasligi. 5. Xarajatlarni qoplash Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda — YIDXP) Nizomga 1-ilovadagi sxemaga muvofiq amalga oshiriladi. 6. Tadbirkorlik subyekti subsidiya olish uchun 2024-yil 1-dekabrga qadar Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasiga (keyingi oʻrinlarda — Qoʻmita) YIDXP orqali Nizomga 2-ilovaga muvofiq shakldagi ariza (keyingi oʻrinlarda — ariza) bilan murojaat qiladi. Bunda arizaga ariza beruvchi bilan Markaz oʻrtasidagi sertifikatlashtirish toʻgʻrisidagi shartnoma nusxasi ilova qilinadi 7. Qoʻmita ariza kelib tushgan kundan boshlab oʻn ish kunida uning Nizomda belgilangan talablarga mosligini oʻrganib chiqadi. 8. Qoʻmita arizani oʻrganib chiqib, bir ish kunida xarajatlarni qoplash yoki xarajatlarni qoplashni rad etish toʻgʻrisida qaror qabul qiladi va ushbu qaror nusxasini ariza beruvchining YIDXPdagi shaxsiy kabinetiga yuboradi. Ariza beruvchiga xarajatlarni qoplash toʻgʻrisidagi qarorda ajratilayotgan mablagʻ miqdori, davri, mehmonxona nomi, yulduz toifasi va joylashgan joyi (pochta manzili), yuridik shaxs nomi va STIR, tijorat bankidagi hisobvaragʻi koʻrsatiladi. 9. Ariza beruvchiga xarajatlarni qoplash rad etilgan taqdirda, rad etish uchun asos boʻlgan sabablar aniq koʻrsatilgan qaror ariza beruvchining shaxsiy kabinetiga ushbu qaror qabul qilingan kundan boshlab bir ish kunida yuboriladi. Ariza beruvchi qarorni olgan kundan boshlab, oʻn besh kun ichida koʻrsatilgan kamchiliklarni bartaraf etib, tegishli tasdiqlovchi hujjatlarni ilova qilgan holda, Qoʻmitaga takroran ariza bilan murojaat qilishi mumkin. 10. Xarajatlarni qoplash quyidagi asoslardan biriga koʻra rad etiladi: xarajatlarni qoplab berish uchun hujjatlar va maʼlumotlar toʻliq taqdim etilmaganda yoki notoʻgʻri maʼlumotlar taqdim etilganda; ariza beruvchi Nizomning 4-bandida koʻrsatilgan talablarga javob bermaganda; ariza 2024-yil 1-dekabr sanasidan keyin topshirilganda. Xarajatlarni qoplashni ushbu bandda koʻrsatib oʻtilmagan asoslar boʻyicha rad etishga yoʻl qoʻyilmaydi. 11. Ariza takroran taqdim etilgan kundan boshlab besh ish kuni mobaynida Qoʻmita tomonidan qayta koʻrib chiqiladi. Bunda yangi asoslar boʻyicha xarajatlarni qoplashni rad etishga yoʻl qoʻyilmaydi. 12. Xarajatlarni qoplashni rad etish toʻgʻrisidagi qarorda koʻrsatilgan muddat tugagandan keyin taqdim etilgan ariza yangidan berilgan deb hisoblanadi. 13. Xarajatlarni qoplash toʻgʻrisida qaror qabul qilingan kundan boshlab besh ish kuni mobaynida Qoʻmita tadbirkorlik subyektining tijorat bankidagi hisobvaragʻiga mablagʻlarni oʻtkazib beradi. 14. Xarajatlarni qoplash uchun Jamgʻarma hisobidan mablagʻ ajratilgan joylashtirish vositalari roʻyxati (reyestri) Qoʻmitaning rasmiy veb-saytiga joylashtiriladi. 15. 3, 4 yoki 5 yulduzli toifaga ega boʻlgan mehmonxona uchun xarajatlar qoplangan davrdan boshlab 5 yildan kam boʻlmagan muddatda mehmonxonaning kamida ushbu toifaga egaligi, mehmonxona ishonchli boshqaruvga berilganligidan qatʼi nazar, tadbirkorlik subyekti tomonidan taʼminlanishi lozim, aks holda ajratilgan subsidiya Jamgʻarmaga qaytariladi. 16. Tadbirkorlik subyektlari xarajatlarni qoplash uchun taqdim etilgan maʼlumotlar va hujjatlarning toʻgʻriligi uchun javobgar hisoblanadi. 17. Qoʻmita xarajatlarni qoplash ishlarini tashkil etish, muvofiqlashtirish va monitoring qilish, Jamgʻarma hisobidan ajratilgan mablagʻlarning joylashtirish vositalariga yetkazilishi uchun javobgar hisoblanadi. 18. Jamgʻarma hisobidan mablagʻlarning ajratilishi va joylashtirish vositalariga yetkazilishi Davlat moliyaviy nazorati inspeksiyasi tomonidan nazorat qilinadi. 19. Tadbirkorlik subyekti Qoʻmitaning xarajatlarni qoplashni rad etish toʻgʻrisidagi qaroridan norozi boʻlgan taqdirda, qonunchilikda belgilangan tartibda sudga shikoyat qilishi mumkin. 20. Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Ushbu Vaqtinchalik Nizom (keyingi oʻrinlarda — Nizom) yangi mehmonxona va boshqa joylashtirish vositalarini (keyingi oʻrinlarda — mehmonxonalar) qurib, 2019-yil 5-yanvardan boshlab 2024-yil 31-martga qadar foydalanishga topshirgan tadbirkorlik subyektiga (keyingi oʻrinlarda — investor) ushbu mehmonxonani qurish va jihozlash (rekonstruksiya va/yoki renovatsiya qilish bundan mustasno) xarajatlarining bir qismini qoplash uchun Oʻzbekiston Respublikasi Davlat budjetidan (keyingi oʻrinlarda — Davlat budjeti) mablagʻ ajratish tartibini belgilaydi. Nizom 2026-yil 31-dekabrga qadar amal qiladi. 2. Nizomda quyidagi tushunchalardan foydalaniladi: investor — mehmonxona qurish va uni jihozlash maqsadida investitsiya faoliyati obyektlariga oʻz mablagʻlari, qarz yoki jalb qilingan boshqa investitsiya resurslarini investitsiya qiluvchi investitsiya faoliyati subyekti; subsidiya — investorlarga mehmonxona qurish va uni jihozlash (rekonstruksiya va/yoki renovatsiya qilish bundan mustasno) xarajatlarining bir qismini qoplash uchun Davlat budjetidan ajratiladigan mablagʻlar; yangi qurilgan mehmonxona — tasdiqlangan loyiha asosida kapital bino va inshoot sifatida qurilgan yoki oxirgi oʻn yilda mehmonxona fondida mavjud boʻlmagan holda qayta qurilgan yoxud qurilish jarayonida oʻzgartirilgan loyiha boʻyicha (rekonstruksiya va/yoki renovatsiya qilish bundan mustasno) joylashtirish vositasi sifatida qurilib yangidan ishga tushirilgan 50 ta xonadan koʻp boʻlgan obyekt. 3. Subsidiya bir marta: 3 yulduzli toifaga va 50 ta xonadan kam boʻlmagan xonalar fondiga ega boʻlgan mehmonxonalardagi har bir xona uchun 40 mln soʻm; 4 va 5 yulduzli toifaga va 100 ta xonadan kam boʻlmagan xonalar fondiga ega boʻlgan mehmonxonalardagi har bir xona uchun 65 mln soʻm miqdorida ajratiladi. 4. Investorlar subsidiya olish uchun hujjatlarni topshirish sanasiga quyidagi talablarga javob berishi zarur: yangi qurilgan mehmonxona 2019-yil 5-yanvardan 2024-yil 31-martga qadar foydalanishga topshirilgan boʻlishi; avval mehmonxonani qurish va jihozlash uchun subsidiya olmagan boʻlishi; Oʻzbekiston Respublikasining Soliq kodeksida nazarda tutilgan soliq va yigʻimlar boʻyicha qarzdorligi boʻlmasligi; qayta tashkil etish yoki tugatish jarayonida boʻlmasligi; faoliyati qonunchilik hujjatlarida belgilangan tartibda vaqtincha toʻxtatilgan boʻlmasligi; sud qarori asosida toʻlovga qobiliyatsiz deb eʼlon qilingan boʻlmasligi. 5. Investorlarga subsidiya berish Yagona interaktiv davlat xizmatlari portali orqali (keyingi oʻrinlarda — YIDXP) Nizomga 1-ilovaga muvofiq sxema boʻyicha amalga oshiriladi. 6. Investorlar subsidiya olish uchun 2025-yil 31-dekabrga qadar Oʻzbekiston Respublikasi Turizm qoʻmitasiga (keyingi oʻrinlarda — Qoʻmita) YIDXP orqali Nizomga 2-ilovaga muvofiq shakldagi ariza (keyingi oʻrinlarda — ariza) bilan murojaat qiladi. Ushbu muddat takroran ariza beruvchilarga nisbatan tatbiq etilmaydi. Bunda arizaga quyidagi hujjatlar ilova qilinadi: mehmonxona shartnoma asosida boshqa yuridik shaxsga ishonchli boshqaruvga berilgan hollarda — investor va ishonchli boshqaruvchi oʻrtasida belgilangan tartibda tuzilgan mol-mulkni ishonchli boshqarish toʻgʻrisidagi davlat xizmatlari markazlari orqali roʻyxatdan oʻtkazilgan shartnoma nusxasi; katta toʻrtlik (“big four”) auditorlik tashkilotlaridan birining (keyingi oʻrinlarda — xorijiy kompaniya) ijobiy xulosasi nusxasi. qurilishi tugallangan noturar bino va inshootlarning foydalanishga qabul qilinganligi toʻgʻrisidagi dalolatnoma nusxasi. 7. 3 yoki 4 yulduzli mehmonxona uchun muvofiqlik sertifikati investor yoki ishonchli boshqaruvchi tomonidan olinadi, shuningdek, mehmonxonaning sertifikatga muvofiqligini oʻrganish jarayoniga xizmatlar sohasidagi xorijiy kompaniyalarni jalb etish majburiy hisoblanadi. Xorijiy kompaniya yoki uning Oʻzbekiston Respublikasidagi vakolatxonasini jalb etish boʻyicha qoʻshimcha xarajatlar sertifikatlashtirish shartnomasiga kiritiladi. Xorijiy kompaniya yoki uning Oʻzbekiston Respublikasidagi vakolatxonasi investorning tanloviga asosan Qoʻmita tomonidan jalb etiladi. 8. Qoʻmita ariza kelib tushgan kundan boshlab oʻn ish kunida uning Nizomda belgilangan talablarga mosligini oʻrganib chiqadi. 9. Arizani oʻrganib chiqishda qoʻshimcha oʻrganishlar oʻtkazish talab etilsa, Qoʻmita ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha oʻn ish kuniga uzaytirishi mumkin. 10. Qoʻmita arizani oʻrganib chiqib, bir ish kunida subsidiya berish yoki subsidiya berishni rad etish toʻgʻrisida qaror qabul qiladi va uning nusxasini qaror qabul qilingan kunning oʻzida ariza beruvchining YIDXPdagi shaxsiy kabinetiga yuboradi. Subsidiya berish toʻgʻrisidagi qarorda subsidiya miqdori, davri, mehmonxona nomi, yulduz toifasi va xonalar fondi, joylashgan joyi (pochta manzili) va uning kadastr raqami, subsidiya olayotgan investor — yuridik shaxs nomi va STIR, tijorat bankidagi hisobvaragʻi koʻrsatiladi. Subsidiya berish toʻgʻrisidagi qaror nusxasi qaror qabul qilingan kunning oʻzida Qoʻmita tomonidan Oʻzbekiston Respublikasi Iqtisodiyot va moliya vazirligiga (keyingi oʻrinlarda — Iqtisodiyot va moliya vazirligi) yuboriladi. 11. Ariza beruvchiga subsidiya berish rad etilgan taqdirda, qarorda subsidiya berishni rad etish uchun asos boʻlgan sabablar aniq koʻrsatilishi lozim. Ariza beruvchi qarorni olgan kundan boshlab, bir oy ichida koʻrsatib oʻtilgan kamchiliklarni bartaraf etib, ularning bartaraf etilganligini tasdiqlovchi tegishli hujjatlarni ilova qilgan holda, Qoʻmitaga takroran ariza bilan murojaat qilishi mumkin. 12. Subsidiya berish quyidagi asoslardan biriga koʻra rad etiladi: subsidiya olish uchun hujjatlar va maʼlumotlar toʻliq taqdim etilmaganda yoki notoʻgʻri maʼlumotlar taqdim etilganda; ariza beruvchi Nizomning 4-bandida koʻrsatilgan talablarga javob bermaganda. Subsidiya berishni ushbu bandda koʻrsatib oʻtilmagan asoslar boʻyicha rad etishga yoʻl qoʻyilmaydi. 13. Subsidiya berish rad etilgan ariza takroran taqdim etilgan kundan boshlab besh ish kuni mobaynida Qoʻmita tomonidan qayta koʻrib chiqiladi. Bunda yangi asoslar boʻyicha subsidiya berishni rad etishga yoʻl qoʻyilmaydi. 14. Subsidiya berishni rad etish toʻgʻrisidagi qarorda koʻrsatib oʻtilgan muddat tugagandan keyin taqdim qilingan ariza yangidan berilgan deb hisoblanadi. 15. Subsidiya Davlat budjeti mablagʻlari hisobidan ajratiladi. 16. Subsidiya ajratish uchun Qoʻmita Iqtisodiyot va moliya vazirligiga investorlar toʻgʻrisidagi maʼlumotlar va ajratilayotgan mablagʻlar hisob-kitobi aks ettirilgan buyurtmanomalarni 2024-yil 1-dekabrga qadar taqdim etishiga ruxsat etiladi. 17. Iqtisodiyot va moliya vazirligi Qoʻmita tomonidan taqdim etilgan buyurtmanomani uch ish kunida koʻrib chiqadi va tegishli mablagʻlarni Qoʻmitaning shaxsiy gʻazna hisobvaraqlariga oʻtkazadi. Bunda investorlarga subsidiya ajratish uchun Iqtisodiyot va moliya vazirligi tomonidan Qoʻmitaga belgilangan tartibda shaxsiy gʻazna hisobvaraqlari ochiladi. 18. Mablagʻlar kelib tushganidan soʻng Qoʻmita besh ish kunida investorlarning ularga xizmat koʻrsatuvchi tijorat banklaridagi hisobvaraqlariga mablagʻlarni oʻtkazib beradi. 19. Moliyaviy yil yakuni bilan mazkur shaxsiy gʻazna hisobvaraqlarida foydalanilmay qolgan budjet mablagʻlari Oʻzbekiston Respublikasi respublika budjetiga qaytariladi. 20. Investorlarga subsidiya berish uchun Davlat budjetidan mablagʻ ajratilgan tashkilotlar roʻyxati (reyestri) Qoʻmitaning rasmiy veb-saytiga joylashtiriladi. Davlat budjetidan ajratilgan mablagʻlar va qoʻshimcha ravishda tashkil etilayotgan xonalar soni toʻgʻrisidagi maʼlumot har oy yakuni boʻyicha yangilab boriladi hamda yillar va tashkilotlar kesimida aks ettiriladi. 21. Subsidiya olish yoki moliyalashtirish uchun taqdim etilgan maʼlumotlar va hujjatlarning toʻgʻriligiga tegishli investorlar javobgar hisoblanadi. 22. Qoʻmita subsidiya berish hamda moliyalashtirish ishlarini tashkil etish, muvofiqlashtirish va monitoring qilish, Davlat budjetidan ajratilgan mablagʻlarning investorlarga yetkazilishi uchun javobgar hisoblanadi. 23. Davlat budjetidan mablagʻlarning ajratilishi va investorlarga yetkazilishi Davlat moliyaviy nazorati inspeksiyasi tomonidan nazorat qilinadi. 24. 3 yoki 4 yulduzli toifaga ega boʻlgan mehmonxona uchun subsidiya ajratilgan davrdan boshlab 5 yildan kam boʻlmagan muddatda mehmonxonaning kamida ushbu toifaga egaligi, mehmonxona ishonchli boshqaruvga berilganligidan qatʼi nazar, investor tomonidan taʼminlanishi lozim, aks holda ajratilgan subsidiya Davlat budjetiga qaytariladi. 25. Investorlar Qoʻmitaning subsidiya berishni rad etish toʻgʻrisidagi qaroridan norozi boʻlgan taqdirda, qonunchilikda belgilangan tartibda sudga shikoyat qilishi mumkin. 26. Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. Oʻzbekiston Respublikasi Turizm qoʻmitasigaSubsidiya olish toʻgʻrisidaARIZA_________________________________________________________________________________________(yuridik shaxsni roʻyxatdan oʻtkazish toʻgʻrisidagi guvohnomaga muvofiq ariza beruvchining toʻliq nomi)_________________________________________________________________________________________(joylashgan yeri)_____________________________________________________________ manzil boʻyicha roʻyxatdan oʻtgan,_________________________________________________________________________________________(roʻyxatdan oʻtish raqami, sanasi, guvohnoma bergan organ nomi)_______________________________________________________________________ manzilda joylashgan (viloyat, tuman, shahar, koʻcha, bino raqami)mehmonxona qurish va jihozlash xarajatlarini qoplash uchun Oʻzbekiston Respublikasi Davlat budjetidan subsidiya ajratishingizni soʻrayman. Mehmonxona xonalarining soni: ____________________________________________________________Muvofiqlik sertifikati olingan sana va raqami: _____________________________________________Yuridik shaxsning joylashgan joyi (pochta manzili) ___________________________________________STIR: ___________________________________________________________________________________Elektron pochta manzili (mavjud boʻlsa): _____________________________________________________Telefon raqami: __________________________________________________________________________Bank hisobvaragʻi: _________________________________________________________________________Koʻchmas mulkning kadastr raqami: ___________________________________________________________Ilova: ______ varaqda____________________________________________________(ariza beruvchining lavozimi, F.I.O.)(imzo)20___ yil _____________ 1. 1-bandning beshinchi xatboshisidagi “Oʻzbekiston Respublikasiga” soʻzlari “Samarqand, Buxoro va Urganch xalqaro aeroportlariga” soʻzlari bilan almashtirilsin. 2. 6-ilovada: a) nomidagi “Oʻzbekiston Respublikasiga” soʻzlari “Samarqand, Buxoro va Urganch xalqaro aeroportlariga” soʻzlari bilan almashtirilsin; b) 1-band quyidagi tahrirda bayon etilsin: “1. Ushbu Nizom xorijiy mamlakatlardan Samarqand, Buxoro va Urganch xalqaro aeroportlariga charter reyslarining tashkil qilish xarajatlarini kompensatsiya qilish uchun mablagʻlar ajratish tartibini belgilaydi”; v) 2-bandning uchinchi xatboshisi quyidagi tahrirda bayon etilsin: “kompensatsiya — tadbirkorlik subyektlarining xorijiy mamlakatlardan Samarqand, Buxoro va Urganch xalqaro aeroportlariga charter reyslarini tashkil qilish boʻyicha xarajatlarini qoplash uchun Oʻzbekiston Respublikasi Davlat budjeti va Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasi (keyingi oʻrinlarda — Qoʻmita) budjetdan tashqari Turizmni qoʻllab-quvvatlash jamgʻarmasi mablagʻlari hisobidan teng ulushlarda ajratiladigan mablagʻlar”; g) 3-bandning “v” kichik bandidagi “Oʻzbekiston” soʻzi “Samarqand, Buxoro va Urganch” soʻzlari bilan almashtirilsin; d) 4-banddagi “Vazirlikka” soʻzi “Qoʻmitaga” soʻzi bilan almashtirilsin; e) 5-bandning toʻrtinchi xatboshisi quyidagi tahrirda bayon etilsin: “Ushbu bandning ikkinchi va uchinchi xatboshilarida belgilangan vaqt tadbirkorlik subyektlari hamda Samarqand, Buxoro va Urganch xalqaro aeroportlari tomonidan Qoʻmitaga taqdim etiladigan maʼlumotlarda koʻrsatilgan uchib kelib qoʻnish sanasi va vaqti asosida hisoblanadi”; j) 8-bandning birinchi xatboshisi va 9-banddagi “Vazirlikka” soʻzi “Qoʻmitaga” soʻzi bilan almashtirilsin; z) 11-bandning uchinchi xatboshisi quyidagi tahrirda bayon etilsin: “Qarorning nusxasi qabul qilingan kundan boshlab bir ish kuni ichida Qoʻmita tomonidan Oʻzbekiston Respublikasi Iqtisodiyot va moliya vazirligiga yuboriladi”; i) 12-band quyidagi tahrirda bayon etilsin: “12. Taqdim etilgan hujjatlarni qoʻshimcha oʻrganish zarurati tugʻilsa, Vazirlik arizachini yozma yoki elektron shaklda xabardor qiladi va arizani koʻrib chiqishni qoʻshimcha oʻn ish kuniga uzaytirish huquqiga ega”; k) 12-band, 13-bandning ikkinchi xatboshisi va 15-bandning birinchi xatboshisidagi tegishli kelishikdagi “Vazirlik” soʻzi tegishli kelishikdagi “Qoʻmita” soʻzi bilan almashtirilsin; l) 16 va 17-bandlar quyidagi tahrirda bayon etilsin: “16. Tadbirkorlik subyektlariga kompensatsiyalarni toʻlash uchun Qoʻmita Oʻzbekiston Respublikasi Iqtisodiyot va moliya vazirligiga xoʻjalik yurituvchi subyektlar toʻgʻrisidagi maʼlumotlar, ajratilgan mablagʻlarning hisob-kitoblari toʻgʻrisida ariza yuboradi. 17. Oʻzbekiston Respublikasi Iqtisodiyot va moliya vazirligi uch ish kuni ichida Qoʻmita arizasini koʻrib chiqadi va tegishli mablagʻni Qoʻmitaning shaxsiy gʻazna hisobvaragʻiga oʻtkazadi. Bunda Oʻzbekiston Respublikasi Iqtisodiyot va moliya vazirligi belgilangan tartibda tadbirkorlik subyektlariga kompensatsiya ajratish uchun Qoʻmitaga Gʻaznachilik xizmati qoʻmitasida alohida shaxsiy hisobvaraq (keyingi oʻrinlarda — shaxsiy hisobvaraq) ochadi. Ushbu davr mobaynida Qoʻmita qabul qilingan qaror asosida Qoʻmita huzuridagi Turizmni qoʻllab-quvvatlash jamgʻarmasi mablagʻlari hisobidan kompensatsiya miqdorining yarmini shaxsiy hisobvaraqqa oʻtkazadi”; m) 18 va 20-bandlardagi “Vazirlik” soʻzi “Qoʻmita” soʻzi bilan almashtirilsin; n) 21-banddagi “Vazirlik Oʻzbekiston Respublikasi Moliya vazirligi” soʻzlari “Qoʻmita Oʻzbekiston Respublikasi Iqtisodiyot va moliya vazirligi” soʻzlari bilan almashtirilsin; o) 22-banddagi “Oʻzbekiston Respublikasi Moliya vazirligi huzuridagi” soʻzlari chiqarib tashlansin; p) 1-ilovaning matni quyidagi tahrirda bayon etilsin: r) 2-ilovaning matnidagi “Turizmni rivojlantirish davlat qoʻmitasi” soʻzlari “Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasi” soʻzlari bilan almashtirilsin.